Nafarroako Parlamentuko Osasun Batzordeak, 2022ko martxoaren 28an egindako bileran, honako erabaki hau onetsi zuen: “Horren bidez, Nafarroako Gobernua eta Osasun Departamentua premiatzen dira oposizio eta oposizio-lehiaketa guztietan zehaztua egon dadin azterketen zailtasun gradua, Testen teoria klasikoaren edo/eta Itemari erantzuteko teoriaren bidez, erabili aurretik; eta langileen ordezkariekin negozia dezaten Foru Komunitateko Administrazioaren eta haren erakunde autonomoen sarbide-probak aldatzea eta eguneratzea”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua eta Osasun Departamentua premiatzen ditu:

1. Oposizio eta oposizio-lehiaketa guztietan zehaztua egon dadin azterketen zailtasun gradua, Testen teoria klasikoaren edo/eta Itemari erantzuteko teoriaren bidez, erabili aurretik..

2. Langileen ordezkariekin negozia dezaten Foru Komunitateko Administrazioaren eta haren erakunde autonomoen sarbide-probak aldatzea eta eguneratzea. Sarbidean oroimen probak eraldatu edo osatu eginen dira lanpostuan garatu beharreko gaitasun, eginkizun eta trebeziekin lotutako beste irizpide batzuekin” (10-22/MOC-00029).

Iruñean, 2022ko martxoaren 30ean

Lehendakaria: Unai Hualde Iglesias